Mandy Patinkin

Mandel Bruce "Mandy" Patinkin američki je pozorišni, filmski i televizijski glumac i tenor."Upoznajte tipa po imenu Mandy" , Jewish Chronicle, 17. 5. 1996; preuzeto: 6. 7. 2008. On je priznat interpretator muzike Stephena Sondheima i poznat je po svom radu u mjuziklima, odigravši ikonske uloge kao što su Georges Seurat u Sunday in the Park with George, Archibald Craven u The Secret Garden ili Burrs u The Wild Party. Glumio je i u TV-serijama Chicago Hope, Ko živ, ko mrtav, te u prve 2 sezone Zločinačkih umova. Najpoznatiju filmsku ulogu ostvario je u filmu The Princess Bride kao Inigo Montoya. Drugi poznatiji filmovi u kojima se pojavio jesu Alien Nation, Yentl, Men with Guns, Run Ronnie Run, Dick Tracy i Elmove avanture u Zemlji gunđalâ.

 Rane godine 
Patinkin je rođen u Chicagu, a roditelji su mu ruskog i poljskog porijekla. Odrastao je u jevrejskoj porodici srednje klase i odgajan je u konzervativnom judaizmuDanielle Berrin (31. 1. 2008), "Sondheim i pjesme na jidišu za Patinkina su 'kao molitva'" , Jewish Journal; preuzeto: 6. 7. 2008., pohađajući vjersku školu svaki dan "u periodu od 7. do 13. ili 14. godine" i pjevajući u horovima u sinagogi, te pohađajući još i Camp Surah u Michiganu. Išao je u srednju školu South Shore, akademiju Kenwood (završio ju je 1970), na Univerzitet Kansasa, te na Akademiju scenskih umjetnosti Juilliard School, odsjek za dramu. Na Juilliardu mu je kolega bio Kelsey Grammer. Kada su filmski producenti popularnog sitcoma Kafić "Uzdravlje" organizirali audiciju za ulogu dr. Frasiera Cranea, Patinkin je predložio Grammera.

 Karijera 
Nakon nekih pojavljivanja na radiju i u TV-reklamama, Patinkin je prvi uspjeh doživio u mjuziklu, nastupivši u ulozi Chea u Eviti na Broadwayu 1979. godine. Za tu je ulogu dobio Tonyja u kategoriji najboljeg glumca u mjuziklu. Zatim je prešao na film, pojavivši se u Yentlu i Ragtimeu. Vratio se na Broadway 1984. zbog glavne uloge u mjuziklu Nedjelja u parku sa Georgeom (Sunday in the Park with George), nagrađenom Pulitzerovom nagradom, za koju je opet bio nominiran za Tonyja za najboljeg glumca u mjuziklu (ali ga tad nije osvojio).

Patinkin je glumio Iniga Montoyu u filmu Roba Reinera The Princess Bride (koju Patinkin smatra svojom najdražom ulogom). U tom filmu Patinkin izgovara kultnu repliku: "Zdravo. moje ime je Inigo Montoya. Ti si ubio mog oca. Pripremi se da umreš." Tokom sljedeće decenije nastavio se pojavljivati u raznim filmovima, kao što su Dick Tracy i Alien Nation.

U tom istom periodu, na Broadwayu se pojavio u Tonyjem nagrađenom mjuziklu The Secret Garden, i to u čak 706 izvođenja. Također je izdao i dva solistička albuma: Mandy Patinkin i Dress Casual.

1994. godine dobio je ulogu dr. Jeffreya Geigera u CBS-ovoj seriji Chicago Hope, za koju je osvojio Emmyja. Ipak, uprkos nagradi i dobrom rejtingu serije, Patinkin ju je napustio tokom 2. sezone jer je bio nezadovoljan što je toliko vremena morao biti odvojen od svoje supruge. Vratio se u seriju 1999. na početku 6. sezone, ali je serija otkazana naredne godine. Nakon Chicago Hopea, pojavio se u dosta filmova. Međutim, najviše je nastupao kao pjevač, objavivši još 3 albuma. 1995. godine gostovao je u Simpsonima (epizoda Lisa's Wedding), posudivši glas Lisinom budućem mladoženji.

1998. počeo je raditi na svom najosobnijem projektu - Mamaloshem. To je kolekcija tradicionalnih, klasičnih i savremenih pjesama koje su u potpunosti otpjevane na jidišu ("mamaloshen" na jidišu znači "maternji jezik"). Scenska postavka Mamaloshena izvođena je i na Broadwayu i van njega, a održavane su turneje širom zemlje. Muzika iz Mamaloshena osvojila je Deutschen Schallplattenpreis (njemački ekvivalent Grammyja).

1999. pojavio se u filmu Elmove avanture u Zemlji gunđalâ u ulozi negativca Huxleya, koji pokušava ukrasti Elmov pokrivač.

Vratio se na Broadway 2000. u mjuziklu The Wild Party na Njujorškom šekspirijanskom festivalu, zaradivši još jednu nominaciju za Tonyja za najboljeg glumca u mjuziklu. U novije vrijeme Patinkina smo mogli vidjeti u Showtimeovoj seriji Ko živ, ko mrtav (Dead Like Me), u kojoj glumi Rubea Sofera. 2004. godine održavao je samostalni koncert tokom perioda od 6 sedmica u jednom pozorištu izvan Broadwaya.

U septembru 2005. debitirao je u ulozi Jasona Gideona, iskusnog profilera koji se upravo vratio na posao nakon polugodišnje pauze zbog nervnog sloma, u CBS-ovoj seriji Zločinački umovi.

Patinkin nije došao na zajedničko čitanje uloga za tu seriju i nije se vratio u 3. sezoni. Njegov odlazak iz serije nije se desio zbog ugovora ili plaće, već zbog kreativnih razlika. Nekoliko sedmica prije odlaska, u snimljenom intervjuu za internet-magazin Monaco Revue Patinkin je rekao novinarima na Festivalu televizije u Monte Carlu da mrzi nasilje na televiziji i da su mu smetale neke scene iz Zločinačkih umova. Također je rekao da je planirao svjetsku turneju s mjuziklom i da je želio ubrizgati više komedije u svijet zabave.Snimljeni intervju za Monaco Revue U kasnijim epizodama 3. sezone Patinkinov lik je izbrisan iz serije, a zamijenio ga je David Rossi, koga glumi Joe Mantegna.

14. 10. 2009. objavljeno je da će Patinkin gostovati u jednoj epizodi seriji Three Rivers.Natalie Abrams, "Mandy Patinkin gostovat će u seriji Three Rivers" , TVGuide.com. Tu je glumio pacijenta koji boluje od ALS-a, a koji je povrijeđen u saobraćajnoj nesreći i koji od doktora traži da ga skinu s aparatâ kako bi njegovi organi mogli biti donirani. Također je snimio i 1 epizodu serije The Whole Truth koja se trebala emitirati 15. 12. 2010, ali je ABC ukinuo seriju iz rasporeda 2 sedmice prije toga.

Patinkin glumi u novom mjuziklu pod imenom Paradise Found (Pronađeni raj) u režiji Harolda Princea i Susan Stroman, u alternativnom pozorištu Menier Chocolate Factory u Londonu. Mjuzikl se izvodi u ograničenom periodu od maja do 26. 6. 2010.Kenneth Jones, "Mjuzikl sa Straussovim dodirom Paradise Found počinje se prikazivati u Londonu; Prince, Stroman, Nelson, Tunick i Fitzhugh vode valcer"" , playbill.com, 26. 5. 2010.

 Lični život 
Patinkin se 1980. oženio glumicom i dramturginjom Kathryn Grody. Imaju dva sina, Isaaca i Gideona.

Sredinom 1990-ih patio je od keratokonusa, degenerativne očne bolesti. Zbog toga je imao 2 transplantacije rožnjače: na lijevom oku 1997. i na desnom godinu kasnije.Reed W. Moran, "Mandy Patinkin sačuvao vid presađivanjem rožnjače", USA Today, 6. 3. 2001. Također mu je dijagnosticiran i izliječen rak prostate 2004. godine.Laura Shipp, "Mandy Patinkin - glumac, pjevač i pobjednik nad rakom prostate", copingmag.com, januar/februar 2009. Prvu godišnjicu izlječenja proslavio je dobrotvornom biciklističkom vožnjom sa sinom Isaacom, dugom 448 km - the Arava Institute Hazon Israel vožnja: Biciklizmom za mir, partnerstvo i zaštitu okoline"Mandy Patinkin ide na cestu", israel21c.org, 22. 5. 2005. Nakon toga se pridružio upravnim odborima u Institutu Arava za ekološke studije i neprofitnoj organizaciji Hazon.

Bio je angažiran u raznim jevrejskim kulturnim aktivnostima i projektima. Pjeva na jidišu, često na koncertima, i na albumu Mamaloshen."Zvijezda Broadwaya Mandy Patinkin pronašao svoju jaku stranu: jidiš", forward.com, 10. 6. 2005. Napisao je i uvode za 2 knjige iz jevrejske kulture: Porodični album američkih Jevreja (autori: Thomas i Dorothy Hoobler) i Bakina praznična kuharica Doralee Patinkin: Proslave u jevrejskoj porodici, koju je napisala njegova majka, Doralee Patinkin Rubin. Hobi mu je izrađivanje modela vozova.

Dao je doprinos i za dječiju knjigu Dewey Doo-it pomaže Owlieju da ponovo leti: knjiga muzičkih pripovijetki, za koju je inspiraciju dao Christopher Reeve prije vlastite i smrti njegove supruge Dane. Ta nagrađivana knjiga doprinosi Fondaciji Christopher Reeve, a uključuje i CD na kojem Patinkin pjeva i čita priče, a pored njega pjevaju i Dana Reeve i Bernadette Peters.

 Nagrade 
 1980 - nagrada Tony za najbolju izvedbu glumca u mjuziklu (Evita)
 1987 - nagrada CableACE za najboljeg glumca u pozorišnom ili dramskom specijalu (Nedjelja u parku sa Georgeom)
 1995 - Emmy za najboljeg glavnog glumca u dramskoj seriji (Chicago Hope)
 Nominacije 
 1984 - Zlatni globus za najbolju izvedbu glumca u filmu ili komediji/mjuziklu (Yentl)
 1990 - nagrada Saturn Akademije SF, fantazijskih i horor-filmova za najboljeg sporednog glumca (Alien Nation)
 1995 - Zlatni globus za najbolju izvedbu glumca u TV-seriji/drami (Chicago Hope)
 1995 - nagrada Ceha filmskih glumaca za izvanrednu izvedbu glumca u dramskoj seriji (Chicago Hope)
 1996 - Emmy za izvanrednog gostujućeg glumca u humorističkoj seriji (The Larry Sanders Show: "Eight")
 1999 - Emmy za izvanrednog gostujućeg glumca u dramskoj seriji (Chicago Hope: epizoda "Curing Cancer")
 2003 - DVD ekskluzivna nagrada za najbolju originalnu pjesmu, premijerni film (Run Ronnie Run: pjesma "How High the Mountain")
 Rad 
 Pozorište 

Broadway
 Evita (1979) – Che (nagrada Tony, 1980)
 Nedjelja u parku sa Georgeom (1984) – Georges Seurat/George (nominiran za Tonyja, 1984)
 Mandy Patinkin in Concert: Dress Casual (1989)
 The Secret Garden (1991) – Archibald Craven
 Falsettos (1993) – Marvin (zamjena)
 Sunday in the Park with George (koncert za 10. godišnjicu) (1994) – George
 Mandy Patinkin in Concert (1997)
 Mandy Patinkin in Concert: Mamaloshen (1998)
 The Wild Party (2000) – Burrs (nominiran za Tonyja,, 2000)
 Celebrating Sondheim
 Večer s Patti LuPone i Mandyjem Patinkinom (2009)

Ostala pozorišta
 Enemy of the People (Pozorišni festival u Williamstownu)
 Henry IV, Part I
 The Winter's Tale
 The Knife
 Leave It to Beaver is Dead
 Trelawney of the Wells (1975) – Arthur Gower
 Hamlet (1975–76) – Fortinbras
 Rebel Woman
 The Shadow Box (1977) – Mark
 The Split and Savages
 Myths and Hymns
 The Tempest (2008) (Classic Stage Company)
 Compulsion (Rinne Groff) (2010) (Yale Repertory Theatre) - Sid Silver
 Paradise Found (2010) (Menier Chocolate Factory, London) - eunuh
 Compulsion (Rinne Groff) (2010) (Berkeley Repertory Theatre) - Sid Silver
 Compulsion (Rinne Groff) (2011) (The Public Theatre) - Sid Silver

 Filmografija 

 Film 
 The Big Fix (1978) – čistač bazena
 French Postcards (1979) – Sayyid
 Last Embrace (1979) – prvi radnik
 Night of the Juggler (1980) – taksist Allesandro
 Ragtime (1981) – Tateh
 Yentl (1983) – Avigdor
 Daniel (1983) – Paul Isaacson
 Maxie (1985) – Nick
 Tenkû no shiro Rapyuta (1986) (glas: engleska verzija) – Louis
 The Princess Bride (1987) – Inigo Montoya
 Alien Nation (1988) – detektiv Samuel "George" Francisco
 Kuća u Ulici Carroll (1988) – Ray Salwen
 Dick Tracy (1990) – 88 Keys
 True Colors (1991) – John Palmeri
 Impromptu (1991) – Alfred de Musset
 The Doctor (1991) – dr. Murray Kaplan
 The Music of Chance (1993) – Jim Nashe
 Život s Mikeyem (1993) – ljuti čovjek
 Squanto: Ratnikova priča (1994) – brat Daniel
 Lulu On The Bridge (1998) – Philip Kleinman
 Men with Guns (1998) – Andrew
 The Adventures of Elmo in Grouchland (1999) – Huxley
 Piñero (2001) – Joseph Papp
 Run Ronnie Run (2002) – glumi sam sebe, te Ronnieja Dobbsa, u scenskom nastupu unutar filma
 The Choking Man (2005); Rick
 Everyone's Hero (2006) (glas) – Stanley Irving
 4.3.2.1 ... The Countdown Begins (2010) - Jago L.

 Televizija 
 That Thing on ABC – (1978), performer
 Charleston – (1979), Beaudine Croft
 Nedjelja u parku sa Georgeom – (1986), Georges Seurat/George
 Chicago Hope – dr. Jeffrey Geiger (nagrada Emmy, 1994–95)
 Grbavac (TV-verzija) (1997) – Kvazimodo
 The Larry Sanders Show – glumi sam sebe
 Zakon i red – Levi March u "Absentia" (sezona 13, epizoda 290)
 The Simpsons – Hugh Parkfield u "Lisa's Wedding" (sezona 6, epizoda 19)
 Dodir anđela – Sotona u Holandiji (gost u jednoj epizodi) (sezona 7, epizoda 23)
 Broken Glass (1996) – dr. Harry Hyman
 Strange Justice (1999) – Kenneth Duberstein
 Ko živ, ko mrtav (2003–2004) - Rube Sofer
 NTSB: The Crash of Flight 323 (2004) – Al Cummings
 Zločinački umovi – (2005–2007) Jason Gideon (sezone 1, 2 i dvije epizode u sezoni 3)
 Three Rivers - pacijent s ALS-om (2009, 1 epizoda)
Televizijske reklame
 7 Up (1970)
 Frosted Mini-Wheats (1971) (prva reklama za taj proizvod kompanije Kellogg's)
 Crestor (2006) (statinski lijek koji snižava LDL holesterol)

 Diskografija 
 Evita (1978)
 Sunday in the Park with George (1984)
 Mandy Patinkin (1989)
 Dress Casual (1990)
 The Secret Garden (1991)
 Experiment (1994)
 Oscar & Steve (1995)
 Mamaloshen (1998)
 The Wild Party (2000)
 Kidults (2001)
 Mandy Patinkin sings Sondheim (2002)
Patinkina možemo čuti i u ciklusu pjesama Myths and Hymns Adama Guettela, kompilaciji Leonarda Bernsteina Leonard Bernstein's New York (1996), Madonninom albumu I'm Breathless (1990), studijskom snimku mjuzikla South Pacific (1986), čiji su autori Rodgers i Hammerstein, i koncertnoj verziji Sondheimovog mjuzikla Follies (1985). U studijskom snimku mjuzikla Man of La Mancha Patinkin pjeva riječi Sancha Panze, dok je Don Quijoteove pjevao Placido Domingo.
 Reference 

 Vanjski linkovi 
 Službena stranica o Patinkinovim koncertima
 Mandy Patinkin na Internet Broadway Databaseu
 Mandy Patinkin na imdb.com

Kategorija:Rođeni 1952.
Kategorija:Američki glumci
Kategorija:Američki pjevači
Kategorija:Amerikanci porijeklom iz Rusije
Kategorija:Amerikanci porijeklom iz Poljske
Kategorija:Biografije, Chicago
Kategorija:Živi ljudi